stanford-oval/wikipedia huggingface dataset:
สุดใจ ชนะ
เหตุฆาตกรรมอธิป บุญร่วม

ในช่วงเช้ามืดของวันที่ 18 สิงหาคม พ.ศ. 2541 อธิปกับกัญญาได้ไปรับจ้างกรีดยางพาราในสวนยางพาราของนายลอบในตำบลตะโก ต่อมาเวลา 4.00 น. สุดใจได้เดินออกจากสวนเงาะมาหาอธิปจากด้านหลัง เมื่อห่างจากอธิปประมาณ 3 เมตร สุดใจได้ชักปืนพกสั้นสีดำมายิงใส่อธิปที่ลำตัวจำนวน 1 นัด กัญญาจึงวิ่งไปหาอธิปเพื่อช่วยเหลือและสามารถส่องเห็นหน้าของสุดใจจากไฟตะเกียงแก๊สที่ติดบริเวณหน้าผากของเธอ สุดใจได้ขู่กัญญาว่า "ห้ามนําเรื่องที่เกิดขึ้นไปเล่าให้ใครฟัง มิฉะนั้นจะฆ่าให้ตาย" ก่อนจะหลบหนีกลับไปยังทางเดิม เธอจึงวิ่งไปขอความช่วยเหลือจาก อบต.ตะโก ให้ช่วยตามบิดามารดาของอธิป และแจ้งความต่อเจ้าหน้าที่ตำรวจ เธอได้บอกกับนายดาบตำรวจเตือนดีว่าสุดใจซึ่งเป็นพ่อเลี้ยงของตนเป็นคนยิงอธิป
เจ้าหน้าที่ตำรวจได้ออกหมายจับสุดใจและนำหมายค้นของศาลจังหวัดหลังสวนไปที่บ้านของสุดใจ ภรรยาของสุดใจได้บอกว่าสุดใจไปทำงานอยู่ในเขตอำเภอหลังสวน ต่อมาเจ้าหน้าที่ตำรวจพบว่าสุดใจหลบหนีไปอยู่ที่ตำบลพระรักษ์ อำเภอพะโต๊ะ และสามารถจับกุมเขาได้ในวันที่ 28 สิงหาคม ที่ฟาร์มในอำเภอพะโต๊ะ และแจ้งข้อหาฆ่าผู้อื่นโดยไตร่ตรองไว้ก่อน
สุดใจได้ให้การปฎิเสธในชั้นสอบสวนและชั้นจับกุมโดยอ้างว่าในช่วงเวลาเกิดเหตุเขาไปรับจ้างทำสวนปาล์มอยู่ที่ตำบลพระรักษ์ อำเภอพะโต๊ะ และยังได้ปฎิเสธว่าไม่ได้ข่มขืนกัญญา เจ้าหน้าที่ตำรวจได้ส่งมอบสำนวนคดีและพยานหลักฐานต่างๆให้อัยการ เพื่อฟ้องร้องดำเนินคดีสุดใจต่อศาลจังหวัดหลังสวน
การพิจารณาคดีและการประหารชีวิต

วันที่ 21 ตุลาคม พ.ศ. 2542 ศาลจังหวัดหลังสวนได้มีคำพิพากษาว่าสุดใจมีความผิดในความผิดฐานฆ่าผู้อื่นโดยไตร่ตรองไว้ก่อนและพิพากษาประหารชีวิตสุดใจ เขาจึงยื่นอุทธรณ์โดยอ้างเหตุคำเบิกความของพยานมีพิรุธน่าสงสัยหลายประการ
วันที่ 31 ตุลาคม พ.ศ. 2543 ศาลอุทธรณ์ภาค 8 พิพากษากลับ ยกฟ้องสุดใจและริบกระสุนปืนของกลาง แต่ให้ขังเขาไว้ระหว่างฎีกา เนื่องจากศาลได้วินิจฉัยว่าพยานหลักฐานโจทก์มีความสงสัยตามสมควร ให้ยกประโยชน์แห่งความให้พิพากษายกฟ้องสุดใจ โจทก์จึงยื่นฎีกาคัดค้านคำพิพากษาเมื่อวันที่ 4 กรกฎาคม พ.ศ. 2544 ในวันที่ 13 มีนาคม พ.ศ. 2544 ศาลฎีกาได้พิพากษากลับประหารชีวิตสุดใจโดยเห็นว่าข้อต่อสู้อ้างฐานที่อยู่ของจำเลยจึงฟังไม่ขึ้น
สุดใจจึงทำหนังสือทูลเกล้าขอพระราชทานอภัยโทษและยื่นหนังสือเมื่อวันที่ 10 พฤษภาคม พ.ศ. 2545 เลขาธิการคณะรัฐมนตรีได้นำความขึ้นกราบบังคม แต่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงมีพระราชกระแสให้ยกฎีกา
ในวันที่ 11 ธันวาคม พ.ศ. 2545 เวลา 16.00 เขาถูกเบิกตัวออกจากหมวดควบคุมนักโทษประหารแดนที่ 1 เพื่อดำเนินตามขึ้นตอนต่างๆก่อนประหารชีวิต เขาไม่ได้เขียนพินัยกรรมและปฎิเสธที่จะรับประทานอาหารมื้อสุดท้าย เขาถูกนำตัวเข้าสู่ห้องสถานที่หมดทุกข์หลังเวลา 17.00 น. เขาถูกนำตัวไปมัดกับหลักประหารเมื่อเวลา 17.15 น. และถูกประหารชีวิตเมื่อเวลา 17.21 น. โดยเพชณฆาตเชาวเรศน์ จารุบุณย์ ใช้กระสุนจำนวน 8 นัด และเป็นนักโทษประหารคนสุดท้ายที่ถูกประหารชีวิตด้วยการยิงเป้าในประเทศไทย ก่อนจะมีการแก้ประมวลกฎหมายอาญาให้เปลี่ยนวิธีการประหารชีวิตจากการยิงด้วยปืนเป็นการฉีดยาให้ตายในปี พ.ศ. 2546
ดูเพิ่ม

รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2539
พรหมมาศ เลื่อมใส
สวัสดิ์ มะหะหมัด ผู้ต้องโทษประหารชีวิตคนแรกที่ถูกประหารด้วยการยิงเป้า ตามคำพิพากษาของศาลพิเศษในคดีกบฏนายสิบ
เล็ก ตุ้มบัวทอง
เดชา สุวรรณสุก
ลิงก์จากภายนอก

ความสัมพันธ์ระหว่างภาษากับภาพตัวแทนของนักโทษประหารและการประหารชีวิต ในหนังสือพิมพ์รายวันไทย
กระบวนการสู่การกระทำความผิดในคดีฆาตกรรมของนักโทษประหาร
การซ้อนทับจับวางของวาทกรรมทัณฑวิทยา: วงศาวิทยาของการใช้โทษประหารและความรุนแรงเพื่อการลงทัณฑ์ในประวัติศาสตร์ไทย
บรรณานุกรม

'เชาวเรศน์ จารุบุณย์ (2553). บันทึก.....แดนประหาร คุกบางขวาง. กรุงเทพ: ดอกหญ้า 2000. ISBN 9789746907576.
'เชาวเรศน์ จารุบุณย์ (2553). ปิดตำนาน เพชณฆาต. กรุงเทพ: Thinkplus. ISBN 978-974-235-886-0.
'เชาวเรศน์ จารุบุณย์ (2549). เพชฌฆาตคนสุดท้ายเล่มที่ 1. กรุงเทพ: ดอกหญ้า 2000. ISBN 9789749244463.
| 0 | 1 | 2 |
| --- | --- | --- |
| ก่อนหน้า ส้มเกลี้ยง สร้อยพลาย 3 กันยายน 2545 | บุคคลที่ถูกประหารชีวิตในประเทศไทย สุดใจ ชนะ | ถัดไป บุญลือ นาคประสิทธิ์ ,พันพงษ์ สินธุสังข์ , วิบูลย์ ปานะสุทธะและพนม ทองช่างเหล็ก 12 ธันวาคม 2546 |
นักเลงเรียกพ่อ

| นักเลงเรียกพ่อ |
| --- | --- |
กำกับ: เทียนชัย
ผู้ช่วยผู้กำกับ: หยอย
เขียนบท: แดน กฤษดา
อำนวยการสร้าง: วิฑูรย์ เชาวน์ประดิษฐ์
นักแสดงนำ: สรพงศ์ ชาตรี นรีรัตน์ มนต์ศิริ
กำกับบท: หยอย
ถ่ายภาพ: ลิขิต กฤษณะมิตร
บริษัทผู้สร้าง: บัวหลวงภาพยนตร์  
ผู้จัดจำหน่าย: บัวหลวงภาพยนตร์
วันฉาย: พ.ศ. 2529
ประเทศ: ไทย
ภาษา: ไทย
นักเลงเรียกพ่อ เป็นภาพยนตร์ไทยแนวโลดโผนปี 2529 ขนาด 35 มม. พากย์เสียงในฟิล์ม สร้างโดย บัวหลวงภาพยนตร์ จากการกำกับของผู้ที่ใช้นามแฝงว่า เทียนชัย นำแสดงโดยสรพงศ์ ชาตรี และนรีรัตน์ มนต์ศิริ
เนื้อเรื่อง

นักเลงเรียกพ่อ เรื่องราวของ พันตำรวจตรีเชิดชัย ธำรงค์วิทย์ (สรพงศ์ ชาตรี) นายตำรวจมือปราบเจ้าของฉายา ไอ้มือแดง เพราะเขามักจะสวมถุงมือสีแดงเวลาจับปืนออกปฏิบัติภารกิจ ที่ถูกส่งตัวมารับตำแหน่งสารวัตรคนใหม่ประจำสถานีตำรวจภูธรแห่งหนึ่งทางภาคใต้โดยมี ร้อยตำรวจโทศักดิ์ (ชูชัย รัชดา) เป็นผู้ช่วย ทำให้เป็นที่ไม่พอใจของผู้มีอิทธิพลในท้องถิ่นได้แก่ นายธรรมนูญ แสงไทย (สมชาย สามิภักดิ์), กำนันโฉม กำแพงทอง (มานพ อัศวเทพ) และ ผู้ใหญ่มิ่ง น้ำเค็ม (ไกร ครรชิต) ซึ่งทั้งสามทำงานภายใต้คำสั่งของ ตรัน ท่ายาง (กรุง ศรีวิไล) นักเลงใหญ่ที่ทำธุรกิจผิดกฎหมายทั้งค้าของเถื่อนและเฮโรอีน โดยกำนันโฉมส่งมือปืนมาลอบสังหารสารวัตรเชิดชัยแต่ก็ไม่สำเร็จ ถึงแม้จะมี ดาบไสว แก่นกระโทก (สมศักดิ์ ชัยสงคราม) ตำรวจนอกรีตเป็นสายคอยส่งข่าวให้
ต่อมานายธรรมนูญเริ่มตีตัวออกห่างอีกทั้ง ธัญญา (นรีรัตน์ มนต์ศิริ) ลูกสาวของนายธรรมนูญยังสนิทสนมใกล้ชิดกับสารวัตร ทำให้ตรันสั่งให้ผู้ใหญ่หามือปืนไปจัดการกับสารวัตรเและธัญญาแต่ก็ไม่สำเร็จ เวก (เป้า ปรปักษ์) มือขวาของนายธรรมนูญที่เคยถูกสารวัตรจับกุมมาก่อนจึงอาสาไปสืบข่าวจาก มณี เมียผู้ใหญ่ที่ตัวเองลอบเป็นชู้อยู่ จนได้ความว่าเป็นฝีมือของ ไอ้เฉียบ กับลูกน้องอีก 2 คนที่ผู้ใหญ่จัดหามาแต่ไอ้เฉียบรอดมาได้ เวกจึงจัดการสังหารไอ้เฉียบและส่งศพไปเย้ยผู้ใหญ่ถึงที่บ้าน ทำให้ผู้ใหญ่มิ่งคิดว่าเป็นฝีมือของสารวัตรจึงส่งคนไปจัดการสารวัตรพร้อมกับหมวดศักดิ์แต่ก็ถูกฆ่าตายทั้งหมด
ทางด้านสารวัตรรู้ว่าการตายของไอ้เฉียบเป็นฝีมือของเวกจึงตามไปเค้นความจริงจนสามารถเอาชนะเวกได้ เวกจึงสารภาพเพิ่มเติมว่าตัวเองเป็นคนฆ่า ไอ้อั้น ลูกน้องกำนันที่ถูกจับติดคุกหลังจากถูกส่งไปฆ่าสารวัตรแต่ไม่สำเร็จเพื่อให้นายธรรมนูญพ้นผิดและหลุดพ้นจากขบวนการของตรัน กำนัน และผู้ใหญ่ สารวัตรจึงเกลี้ยกล่อมให้เวกให้ความร่วมมือกับทางการซึ่งเวกก็ตกลงเพื่อให้โทษหนักกลายเป็นเบาและยังให้เป็นสายคอยส่งข่าวคราวของเหล่าร้าย โดยเวกได้ให้ข้อมูลว่าในงานวันเกิดของกำนันจะมีการนัดวันส่งเฮโรอีน โดยที่กำนันไม่รู้เลยว่าครันและผู้ใหญ่กำลังวางแผนร้ายอะไรบางอย่าง ทางด้าน ฉาด กำแพงทอง (เจริญ หงษ์ไทย) ลูกชายกำนันได้ออกจากงาน สารวัตรและหมวดศักดิ์จึงสะกดรอยตามจนได้รู้ว่าฉาดและสมุนบุกมาบ้านของ ทวน พี่ชายของ สายรุ้ง คนรักของหมวดศักดิ์ซึ่งเป็นพยาบาลที่เห็นการตายของ หมอวิทยา ที่แฉว่าไอ้อั้นถูกฆ่าก่อนอำพรางศพ โดยเป็นฝีมือของมือปืนถิ่นอื่นที่ฉาดจ้างมา จึงเข้าช่วยเหลือจนทำให้ฉาดถูกสารวัตรยิงได้รับบาดเจ็บแต่หนีรอดไปได้ ซึ่งสารวัตร หมวดศักดิ์ และทวน มาตามหาฉาดที่บ้านกำนันแต่ไม่พบเนื่องจากฉาดถูกส่งไปซ่อนและรักษาตัว
ในวันนัดส่งของ ตรันและผู้ใหญ่จับนายธรรมนูญและธัญญามาเป็นตัวประกันฐานทรยศและตีตัวออกห่าง ทางด้านดาบไสวและกำนันสังหรณ์ใจว่าตรันและผู้ใหญ่อาจจะหักหลัง และก็เป็นจริงเมื่อเฮโรอีนที่นำมาเป็นของปลอมจึงเกิดการยิงต่อสู้กันขึ้น กำนันและฉาดถูกยิงตาย ส่วนดาบไสวหนีรอดออกไปได้แต่ก็ถูกจับภายหลัง ทางด้านผู้ใหญ่มิ่งถูกจับได้โดยหมวดศักดิ์ ขณะที่ตรันถูกวิสามัญฆาตกรรม ส่วนเวกก็ถูกยิงตาย
ตัวละครและนักแสดง

| นักแสดงหลัก> ตัวละคร | นักแสดงหลัก> นักแสดง |
| --- | --- |
พันตำรวจตรีเชิดชัย ธำรงค์วิทย์: สรพงศ์ ชาตรี
ธัญญา แสงไทย: นรีรัตน์ มนต์ศิริ
ร้อยตำรวจโทศักดิ์ เดชไสว: ชูชัย รัชดา
สายรุ้ง: 
ตรัน ท่ายาง: กรุง ศรีวิไล
แหล่งข้อมูลอื่น

นักเลงเรียกพ่อ ทางเว็บไซต์ ไทยบันเทิง
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดฉะเชิงเทรา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองฉะเชิงเทรา, อำเภอบ้านโพธิ์, อำเภอบางปะกง และอำเภอแปลงยาว
| ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> % | ผลการเลือกตั้งสมาชิกสภาผู้แทนราษฎร เขต 1 จังหวัดฉะเชิงเทรา> ± |
| --- | --- | --- | --- | --- | --- |
|  | ความหวังใหม่  | จาตุรนต์ ฉายแสง (3)* | 88,667 | 68.17 |  |
|  | ประชาธิปัตย์   | ไกรสร นันทมานพ (1)✔ | 71,079 | 54.65 |  |
|  | ความหวังใหม่  | วุฒิพงศ์ ฉายแสง (4) | 67,583 | 51.96 |  |
|  | ประชาธิปัตย์   | สมชาย มันทะสูตร์ (2) | 9,069 | 6.97 |  |
|  | เอกภาพ   | สุกิจ เกตุทอง (5) | 495 | 0.38 |  |
|  | ไท (พ.ศ. 2539)   | อนันต์ รอดพิทักษ์ (8) | 389 | 0.30 |  |
|  | เอกภาพ   | วิชัย หกขุนทด (6) | 255 | 0.20 |  |
|  | ไท (พ.ศ. 2539)   | นิวัตน์ กิจจะอรพิน (7) | 249 | 0.19 |  |
| บัตรดี | บัตรดี | บัตรดี | 130,072 | 95.73 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,814 | 1.34 | – |
| บัตรเสีย | บัตรเสีย | บัตรเสีย | 3,987 | 2.93 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 135,873 | 68.97 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 197,016 | 100.00 | — |
: ความหวังใหม่  รักษาที่นั่ง
: ประชาธิปัตย์   ได้ที่นั่งจาก เสรีธรรม (พ.ศ. 2535)
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอสนามชัยเขต, อำเภอพนมสารคาม, อำเภอราชสาส์น, อำเภอบางคล้า, อำเภอบางน้ำเปรี้ยว, กิ่งอำเภอคลองเขื่อน และกิ่งอำเภอท่าตะเกียบ
| ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> % | ผลการเลือกตั้งสมาชิกสภาผู้แทนราษฎร เขต 2 จังหวัดฉะเชิงเทรา> ± |
| --- | --- | --- | --- | --- | --- |
|  | ชาติพัฒนา (พ.ศ. 2535)   | อิทธิ ศิริลัทธยากร (1)* | 86,491 | 72.27 |  |
|  | ไท (พ.ศ. 2539)   | สุชาติ ตันเจริญ (7)* | 68,061 | 56.87 |  |
|  | ประชาธิปัตย์   | จักรพันธ์ ทัตติยกุล (3)✔ | 45,903 | 38.36 |  |
|  | ชาติพัฒนา (พ.ศ. 2535)   | สุนันท์ บุญประเสริฐ (2) | 2,733 | 2.28 |  |
|  | ไท (พ.ศ. 2539)   | ไพรินทร์ หนูมาก (8) | 2,563 | 2.14 |  |
|  | ประชาธิปัตย์   | ธงชัย ไชโย (4) | 1,852 | 1.55 |  |
|  | เอกภาพ   | จงกล เกตุทอง (5) | 1,312 | 1.10 |  |
|  | เอกภาพ   | ธันวา ไชยราช (6) | 969 | 0.81 |  |
| บัตรดี | บัตรดี | บัตรดี | 119,672 | 95.34 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,575 | 1.25 | – |
| บัตรเสีย | บัตรเสีย | บัตรเสีย | 4,278 | 3.41 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 125,525 | 58.40 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 214,925 | 100.00 | — |
: ชาติพัฒนา (พ.ศ. 2535)   รักษาที่นั่ง
: ไท (พ.ศ. 2539)   ได้ที่นั่งจาก ชาติไทย
ดูเพิ่ม

จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ศาสนาพุทธในประเทศพม่า

| --- | --- |
သာသနာ့အလံတော်  ธงศาสนา
เจดีย์ชเวดากองที่มีชื่อเสียงในย่างกุ้ง ประเทศพม่า
ศาสนิกชนรวม
ประมาณ 48 ล้านคน (90%) ใน พ.ศ. 2559
ภูมิภาคที่มีศาสนิกชนจำนวนมาก
ทั่วประเทศพม่า
ศาสนา
 พุทธศาสนานิกายเถรวาท
ภาษา
พม่าและภาษาอื่น  ๆ
ศาสนาพุทธ (พม่า: ဗုဒ္ဓဘာသာ) นิกายเถรวาท (พม่า: ထေရဝါဒဗုဒ္ဓဘာသာ) เป็นศาสนาประจำชาติพม่าตั้งแต่ พ.ศ. 2504 มีผู้นับถือโดยประมาณ 90% ของประชากรภายในประเทศ เป็นประเทศที่นับถือศาสนาพุทธมากที่สุดในแง่ของสัดส่วนพระสงฆ์ต่อประชากรและสัดส่วนของรายได้ที่ใช้ในศาสนา พบการนับถือมากในหมู่ชาวพม่า, ฉาน, ยะไข่, มอญ, กะเหรี่ยง, และชาวจีนในพม่า พระภิกษุเป็นที่เคารพบูชาทั่วไปของสังคมพม่า ในบรรดากลุ่มชาติพันธุ์ต่าง  ๆ ในประเทศพม่า ได้แก่ ชาวพม่า และ ฉาน พุทธศาสนาเถรวาทมักเกี่ยวข้องกับการนับถือ นะ (วิญญาณ) และสามารถเข้าแทรกแซงกิจการทางโลกได้
พุทธศาสนาเข้ามาสู่ประเทศพม่าเมื่อคราวที่พระเจ้าอโศกมหาราชอุปถัมภ์การสังคายนาครั้งที่ 3 เมื่อ พ.ศ. 236 ได้ส่งพระสมณทูตไปเผยแผ่ศาสนาพุทธในแถบสุวรรณภูมิ ประเทศต่าง  ๆ รวม 9 สายด้วยกัน พม่าก็อยู่ในส่วนของสุวรรณภูมิด้วย และชาวพม่ายังเชื่อว่า สุวรรณภูมิ มีศูนย์กลางอยู่ที่ เมืองสะเทิม อาณาจักรมอญทางตอนใต้ของพม่า จากประวัติศาสตร์ทราบได้ว่า พุทธศาสนาได้เจริญรุ่งเรืองในพม่าราวพุทธศตวรรษที่ 6 เพราะได้พบหลักฐานเป็นคำจารึกภาษาบาลี และจารึกเกี่ยวกับศาสนาพุทธ
การศึกษาพระปริยัติธรรมในพม่า

การศึกษาพระปริยัติธรรมในพม่าสมัยพระเจ้ามินดงนั้นมีการสอบโดยแบ่งเป็นสี่ชั้นคือ
ชั้นต้น ต้องสอบท่องคัมภีร์กัจจายนไวยากรณ์ ข กัณฑ์ ด้วยปากเปล่า อภิธานนัปปทีปิกา 1203 คาถา วุตโตทัยฉันโทปกรณ์ สุโพธาลังการอภิธรรมมัตถสังคหะ 9 ปริจเฉท มาติกา ธาตุกถา 14 นัย ยมก 5
ชั้นกลาง สอบท่องปากเปล่าคัมภีร์ในชั้นต้นทั้งหมดโดยเพิ่มยมกเป็น 10 ยมก
ชั้นสูง สอบแบบชั้นกลางแต่เพิ่มคัมภีร์ปัฏฐานแต่ต้นจนจบกุสลติกะ
ชั้นสูงสุด จะต้องสอบแข่งขันกันทั้งหมดเพื่อให้ได้ที่หนึ่งเพียงรูปเดียว จากนั้นพระเจ้ามินดงจะทรงอุปถัมภ์เป็นพระราชบุตร บิดามารดาพร้อมทั้งญาติถึง 15 ชั้น ได้รับการงดเว้นภาษีทุกด้าน
ในงานวิจัยของโรเบิร์ต เอช เทย์เลอร์ อ้างว่า “ราวกลางคริสต์ศตวรรษที่ 19 ทรงใช้วิธีการสอนแบบสงฆ์ที่เรียกว่า “พระธรรมพยาน” ซึ่งมีวัตถุประสงฆ์เพื่อทดสอบความสามารถของพระสงฆ์ มาทดสอบความเหมาะสมในการเข้าดำรงตำแหน่งราชการ การสอบของพระสงฆ์จึงเป็นวิธีการที่น่าเชื่อถือจนพระมหากษัตริย์ต้องเอาวิธีการสอบไปใช้
ดูเพิ่ม

Aung-Thwin, Michael (1985). Pagan: The Origins of Modern Burma, University of Hawaii Press, Honolulu, ISBN 0824809602
Bischoff, Roger (1995). Buddhism in Myanmar-A Short History, Kandy, Sri Lanka: Buddhist Publication Society. ISBN 955-24-0127-5
Charney, Michael W. (2006). Powerful Learning. Buddhist Literati and the Throne in Burma's Last Dynasty, 1752-1885. Ann Arbor: The University of Michigan. (Description[ลิงก์เสีย])
"The Constitution of the Union of Burma". DVB Multimedia Group. 1947. คลังข้อมูลเก่าเก็บจากแหล่งเดิมเมื่อ 15 June 2006. สืบค้นเมื่อ 7 July 2006.
Ferguson, J.P. & Mendelson, E.M. (1981). "Masters of the Buddhist Occult: The Burmese Weikzas". Contributions to Asian Studies 16, pp. 62–88.
Hlaing, Maung Myint (August 1981). The Great Disciples of Buddha. Zeyar Hlaing Literature House. pp. 66–68.
Matthews, Bruce "The Legacy of Tradition and Authority: Buddhism and the Nation in Myanmar", in: Ian Harris (ed.), Buddhism and Politics in Twentieth-Century Asia. Continuum, London/New York 1999, pp. 26–53.
Pranke, Patrick (1995), "On Becoming a Buddhist Wizard," in: Buddhism in Practice, ed. Donald S. Lopez, Jr., Princeton: Princeton University Press, ISBN 978-8121508322
แหล่งข้อมูลอื่น

Nibbana.com - Books and Articles by Myanmar Monks and Scholars for English-speaking Readers
Buddhism in Myanmar เก็บถาวร 2015-09-23 ที่ เวย์แบ็กแมชชีน BuddhaNet
Buddhism in Myanmar G Appleton 1943
Saddhamma Foundation Information about practising Buddhist meditation in Burma.
The Life of the Buddha in 80 Scenes from the Ananda Temple,Bagan,Myanmar เก็บถาวร 2013-12-19 ที่ เวย์แบ็กแมชชีน
Buddha's Irresistible Maroon Army เก็บถาวร 2011-04-29 ที่ เวย์แบ็กแมชชีน Dr Michael W Charney, SOAS, TIMESONLINE, 14 December 2007
MyanmarNet Myanmar Yadanar Dhamma Section: Dhamma Video Talks in English or Myanmar by Venerable Myanmar Monks
เจดีย์ชเวดากอง ถูกสร้างขึ้นในสมัยมอญเรืองอำนาจ
เจดีย์ชเวซี่โกน ถูกสร้างขึ้นในสมัยพระเจ้าอโนรธามังช่อ
ซุ้มจารึกพระไตรปิฎก ซึ่งจำรึกลงบนแผ่นหินอ่อน ถูกสร้างขึ้นสมัยพระเจ้ามินดง บริเวณวัดกุโสดอ
การสอบของพระภิกษุในเมืองพะโค
มหาวิทยาลัยปริยัติศาสนา ในมัณฑะเลย์ ดำเนินการโดยกระทรวงการศาสนาซึ่งได้รับการสนับสนุนจากภาครัฐ
ณปภพ ประมวญ

| ณปภพ ประมวญ |
| --- | --- |
เกิด: 1 กันยายน พ.ศ. 2501 (66 ปี)  ตำบลหนองชิ่ม อำเภอแหลมสิงห์ จังหวัดจันทบุรี
สัญชาติ: ไทย
รูปแบบ: มวยไชยา, กระบี่กระบอง
ครูผู้สอน: ครูทองหล่อ ยาและ, ครูมานพ ยาระณะ, กี คลองตัน
นักเรียนเด่น: บัวขาว บัญชาเมฆ, นันทนัช โล่ห์สุวรรณ, อธิชาติ ชุมนานนท์
ณปภพ ประมวญ หรือที่รู้จักในชื่อ ครูแปรง (1 กันยายน พ.ศ. 2501 – ) เป็นผู้ฝึกสอนมวยไชยาและกระบี่กระบอง เขาเป็นศิษย์ของครูทองหล่อ ยาและ และเป็นผู้ผลักดันมวยไชยาตลอดช่วงระยะเวลา 30 ปี จนเป็นที่รู้จักทั้งในระดับประเทศและระดับโลก
ณปภพ ได้รับการจัดให้เป็นปรมาจารย์ (มงคล ๖ - มงคลทอง) แห่งสมาคมครูมวยไทย ปัจจุบันเขาเป็นผู้ดำรงตำแหน่งประธานมูลนิธิมวยไทยไชยา และประธานสมาคมมวยไทยไชยา
ประวัติ

ณปภพ ประมวญ เกิดวันที่ 1 กันยายน พ.ศ. 2501 ที่ตำบลหนองชิ่ม อำเภอแหลมสิงห์ จังหวัดจันทบุรี เนื่องด้วยในวัยเยาว์เขาได้ใช้ชีวิตอยู่ในชนบท จึงทำให้เขามีความถนัดด้านการยิงหน้าไม้, ธนู, กระสุน และปืน เพื่อเลี้ยงชีพ
เมื่อครั้งที่ณปภพเข้าสู่ช่วงวัยรุ่น ก็ได้เรียนวิชามวยจากพ่อและอา จากนั้น ในปี พ.ศ. 2520 เขาก็ได้เดินทางมาศึกษาต่อที่มหาวิทยาลัยรามคำแหง และได้สมัครเป็นสมาชิกชมรมต่อสู้ป้องกันตัว แผนกมวยไทย โดยได้เข้าแข่งขันกีฬามหาวิทยาลัยอยู่ช่วงระยะหนึ่ง
จากนั้น ณปภพก็ได้ย้ายไปยังแผนกอาวุธไทย “สำนักดาบเจ้าราม” โดยในช่วงนั้น มีรุ่นพี่จากหลายสำนักมารวมตัวกันที่มหาวิทยาลัยรามคำแหง เพื่อร่วมกันก่อตั้งแผนกอาวุธไทยขึ้น ณปภพจึงได้มีโอกาสเรียนวิชาดาบจากหลายสำนัก ทั้ง ดาบพุทไธสวรรค์, ดาบผดุงสิทธิ์, ดาบพละ, ดาบพรานนก, ดาบอาทมาต และมีดสั้นทอง ตั้งแต่ พ.ศ. 2520 จนถึง 2525 จากนั้นเขาก็ได้เรียนเพิ่มเติมจากครูดาบอีกหลายท่าน ทั้งดาบสะบัดชัย จากครูมานพ ยาระณะ (ครูพัน), ดาบสายกรมหลวงชุมพร จากกี คลองตัน, ดาบบ้านไชว อยุธยา, ดาบสายอาจารย์นาค เทพหัสดิน ณ อยุธยา รวมถึงดาบและมวยสายอาจารย์กิมเส็ง ทวีสิทธิ์
ในช่วงต้นปี พ.ศ. 2525 เมื่อครั้งที่ณปภพ ประมวญ หรือครูแปรง ทำการสอนวิชาดาบที่แผนกอาวุธไทยอยู่นั้น ก็ได้มีรุ่นน้องคนหนึ่งที่มีชื่อว่าปาน มาขอซ้อมมวยกับณปภพ โดยเมื่อทำการดูเชิงอยู่นั้นเอง ปานก็ได้ตั้งท่ามวยที่แปลกออกไป ทำให้หลายคนเกิดความสนใจ เมื่อสอบถามจึงได้ทราบว่าเป็นมวยคาดเชือก สายมวยไชยา ณปภพจึงได้ติดตามไปขอพบกับครูมวยของเขาเพื่อทดสอบวิชา และพบว่าเป็นวิชามวยคาดเชือกของจริง ณปภพจึงขอมอบตัวเป็นศิษย์กับครูมวยท่านนั้น ผู้มีนามว่าทองหล่อ ยาและ
พ.ศ. 2527 ณปภพได้รับการชักชวนจากครูทองหล่อให้มาทำงานร่วมกับตนที่กรมโยธาฯ ผ่านฟ้า จึงทำให้ได้มีโอกาสช่วยครูทองหล่อสอนมวยไชยา และร่วมกันปรับปรุงการสอนให้เป็นระบบ โดยยึดหลักวิชาการตามแบบโบราณ
ครั้นเมื่อครูทองหล่อเสียชีวิตใน พ.ศ. 2539 การเผยแพร่มวยไชยาจึงหยุดชะงักไปชั่วคราว ณปภพซึ่งประกอบอาชีพทนายความในช่วงนั้น ได้เว้นจากงานประจำของตนมาเพื่อสานต่อร่วมกับ ศักย์ภูมิ จูฑะพงศ์ธรรม (Lamp Sakkapoom) ตอนปี 2542 เนื่องด้วยครูทองหล่อได้เคยกล่าวว่าเขาเป็นหนึ่งในผู้ที่ได้วิชาทักษะมากที่สุด และให้ไปเรียนกับณปภพเมื่อครูทองหล่อไม่อยู่ โดยในช่วงผ่านมากว่า 20 ปี ณปภพได้พัฒนาทักษะและเรียนรู้จนเกิดความชำนาญ จึงทำให้มีผู้สนใจมาเรียนวิชาจากเขาเป็นหลัก
ณปภพ ประมวญ หรือครูแปรง ยังเคยทำการฝึกสอนมวยไชยาและกระบี่กระบองให้แก่หลุยส์ สก๊อต, นันทนัช โล่ห์สุวรรณ, อธิชาติ ชุมนานนท์ รวมถึงบัวขาว บัญชาเมฆ
นอกจากนี้ เขายังเป็นผู้ให้แง่คิดว่าการฝึกมวยไทยสำหรับเด็ก ควรเป็นเพื่อการฝึกป้องกันตัวมากกว่าการพนัน โดยให้มีการจัดการอย่างเป็นระบบและมีกติกาที่เหมาะสม
วิชาที่ได้เรียน

มวยไชยา จากครูทองหล่อ ยาและ
มวยจันทบุรี จากพ่อเหลือ ประมวญ
มวยไทย จากพี่สำเริง ลายวิไล พี่สี่ พี่รวย
ดาบเจ้าราม จากสำนักดาบเจ้าราม มหาวิทยาลัยรามคำแหง
ดาบเหนือ จากครูมานพ ยาระณะ
ดาบสายกรมหลวงชุมพรฯ จากครูกี คลองตัน
ดาบบ้านไชว อยุธยา จากป๊ะลาม
ดาบอาทมาฏนเรศวร จากครูมาโนทย์ บุญญมัด
ดาบอาทมาฏเท้าช้าง ปัตตานี จากครูพิชัย ดิลกศรี
ดาบสายครูนาค เทพหัสดิน ณ อยุธยา
ดาบและมวย สายครูกิมเส็ง ทวีสิทธิ์
กระบี่ใต้ จาก พ.ต.ท.พิรุณ ชาตะเวที
ฯลฯ
มรดกสืบทอด

ใน พ.ศ. 2545 ณปภพและสมาชิกในชมรมได้ร่วมกันเผยแพร่มวยไชยาอย่างจริงจัง จนทำให้มีผู้คนรู้จักและศึกษามวยไชยามากขึ้น บรรดาศิษย์มวยไชยาจึงได้ประชุมร่วมกันเพื่อก่อตั้งมูลนิธิมวยไทยไชยา พร้อมดำเนินการจดทะเบียน ณ วันที่ 17 มิถุนายน พ.ศ. 2546 ซึ่งมีณปภพดำรงตำแหน่งประธานของมูลนิธิโดยมี ศักย์ภูมิ จูฑะพงศ์ธรรม ดำรงตำแหน่งรองประธาน
โดยได้ทำการเผยแพร่ และอนุรักษ์มวยไชยา รวมถึงอาวุธไทยพิชัยยุทธ์ ในรูปแบบขององค์กรต่อไป
ในปี พ.ศ. 2556 ณปภพได้ก่อตั้งสมาคมมวยไทยไชยา และดำรงตำแหน่งประธานสมาคมมวยไทยไชยา
วิชาที่ครูแปรงดำเนินการสอน

วิชาที่ครูแปรงทำการสอนในศูนย์ศึกษาสยามยุทธ์ บ้านครูแปรง:
มวยไชยา
มวยทวีสิทธิ์
กายฺวุธ
มีดสั้น
ดาบอาทมาฏ เหนือ-ใต้
กระบี่กระบอง - ดาบสะบัดชัย ดาบกรมหลวงชุมพร ฯลฯ
อาวุธไทย ตะพด คมแฝก ผ้าขาวม้า เชือกกระดูกงู เคียว ฯลฯ
การป้องกันตัวด้วยมือเปล่า และอาวุธ
หน่วยงานราชการที่ฝึกสอน

ศูนย์ปฏิบัติการต่อต้านการก่อการร้ายสากล (CTOC)
หน่วยอรินทราช 26
หน่วยซีล
กรมทหารราบที่ 21 รักษาพระองค์ ค่ายนวมินทราชินี
ผลงานด้านการแสดง

ครูแปรงได้ร่วมแสดงภาพยนตร์และละครโทรทัศน์ และ เป็นผู้กำกับคิวบู๊ และ ที่ปรึกษาด้านวิชาการต่อสู้ให้กับ
Fighting Beat อกสามศอก สองกำปั้น - แสดงเป็นครูแปรง และ เป็นที่ปรึกษาด้านคิวการต่อสู้มวยไชยา
เค้าเรียกผมว่าความรัก - ผู้กำกับคิวบู๊
ลูกผู้ชายหัวใจเข้ม - แสดงเป็นตาเท่ง (ครูแปรง) และ ให้คำปรึกษาเกี่ยวกับวิชามวยไทยโบราณสายต่างๆในละคร
ผู้รับการฝึกสอนที่มีชื่อเสียง

EZ2DJ นักมวยไชยาแชมป์เอ็มเอ็มเอ (MMA) ศึกนักสู้ (Naksu) และนักสู้ในรายการแดร์ (DARE)
เพชรสิงขร ศิษย์ครูแปรง - ผู้ใช้วิชามวยไชยาในศึกลูกกรงเหล็กแชมป์รายการวอร์อินเดอะเคจ (War in the cage)
บัวขาว บัญชาเมฆ - ผู้ทำการสาธิตมวยไชยาในศึกแมกซ์มวยไทย (แบบ 2 ต่อ 1 กับเก้าล้านเล็ก เก้าวิชิต และเปาซี เก้าวิชิต)
นันทนัช โล่ห์สุวรรณ - นักแสดงหญิงผู้ศึกษาวิชามวยไชยามานานนับปี
อธิชาติ ชุมนานนท์ - นักแสดงชาย
ธนาวุฒิ เกสโร - นักแสดงและผู้กำกับฉากต่อสู้ (The Coup, ซามูไร อโยธยา, ขุนศึก, พันท้ายนรสิงห์)
แหล่งข้อมูลอื่น

ครูแปรง (ณปภพ ประมวญ) - MUAYCHAIYA.COM[ลิงก์เสีย]
ณปภพ ประมวญ ที่เฟซบุ๊ก
คลื่น

สำหรับความหมายอื่น ดูที่ คลื่นน้ำ
ผิวน้ำถูกรบกวน เกิดเป็นคลื่นแผ่กระจายออกรอบข้าง
คลื่น: 1.&2. คลื่นตามขวาง 3. คลื่นตามยาว
คลื่น หมายถึงปรากฏการณ์ ที่มีการแผ่กระจาย เคลื่อนที่ออกไป ในลักษณะของการกวัดแกว่ง หรือกระเพื่อม และมักจะมีการส่งถ่ายพลังงานไปด้วย คลื่นเชิงกลซึ่งเกิดขึ้นในตัวกลาง (ซึ่งเมื่อมีการปรับเปลี่ยนรูป จะมีความแรงยืดหยุ่นในการดีดตัวกลับ) จะเดินทางและส่งผ่านพลังงานจากจุดหนึ่งไปยังอีกจุดหนึ่งในตัวกลาง โดยไม่ทำให้เกิดการเคลื่อนตำแหน่งอย่างถาวรของอนุภาคตัวกลาง คือไม่มีการส่งถ่ายอนุภาคนั่นเอง แต่จะมีการแกว่งกวัด (oscillation) ไปกลับของอนุภาค อย่างไรก็ตามสำหรับ การแผ่รังสีคลื่นแม่เหล็กไฟฟ้า และ การแผ่รังสีแรงดึงดูด นั้นสามารถเดินทางในสุญญากาศได้ โดยไม่ต้องมีตัวกลาง
ลักษณะของคลื่นนั้น จะระบุจาก สันคลื่น หรือ ยอดคลื่น (ส่วนที่มีค่าสูงขึ้น) และ ท้องคลื่น (ส่วนที่มีค่าต่ำลง) ในลักษณะ ตั้งฉากกับทิศทางเดินคลื่น เรียก "คลื่นตามขวาง" (transverse wave) หรือ ขนานกับทิศทางเดินคลื่น เรียก "คลื่นตามยาว" (longitudinal wave)
ชนิดของคลื่น

1.1 การจำแนกคลื่นตามลักษณะของตัวกลาง แบ่งออกเป็น 2 ประเภท ดังนี้
1) คลื่นกล (mechanical wave) คือ คลื่นที่ต้องอาศัยตัวกลางในการเคลื่อนที่สามารถถ่ายทอดและโมเมนตัมโดยอาศัยความยืดหยุ่นของตัวกลาง เช่น คลื่นเสียง คลื่นน้ำ คลื่นในเส้นเชือก
2) คลื่นแม่เหล็กไฟฟ้า (electromagnetic wave) คือ คลื่นที่ไม่ต้องอาศัยตัวกลางในการเคลื่อนที่ เช่น แสง คลื่นวิทยุ คลื่นโทรทัศน์
1.2 การจำแนกคลื่นตามลักษณะการกำเนิดคลื่น แบ่งเป็น 2 ประเภท ดังนี้
1) คลื่นดล (pulse wave) คือ คลื่นที่เกิดจากแหล่งกำเนิดสั่นเพียงครั้งเดียว ทำให้เกิดคลื่นเพียงหนึ่งลูก อาจมีลักษณะกระจายออกจากแหล่งกำเนิดที่ทำให้เกิดคลื่น เช่น การโยนหินลงไปในน้ำ
2) คลื่นต่อเนื่อง (continuous wave) คือ คลื่นที่เกิดจากการสั่นของแหล่งกำเนิดหลายครั้งติดต่อกัน ทำให้เกิด คลื่นหลายลูกติดต่อกัน โดยความถี่ของคลื่นที่เกิดขึ้นเท่ากับความถี่ของการรบกวนของแหล่งกำเนิดคลื่น เช่น คลื่นน้ำที่ เกิดจากการใช้มอเตอร์
1.3 การจำแนกคลื่นตามลักษณะการเคลื่อนที่แบ่งออกเป็น 2 ประเภท คือ
1) คลื่นตามขวาง (transverse wave)  เป็นคลื่นที่ส่งผ่านไปในตัวกลางแล้วทำให้อนุภาค ในตัวกลางเคลื่อนที่ตั้งฉากกับทิศทาง การเคลื่อนที่ของคลื่น เช่น คลื่นตามขวางในเส้นเชือก คลื่นแสง
2) คลื่นตามยาว (longitudinal wave) เป็นคลื่นที่ส่งผ่านไปในตัวกลางแล้วทำให้อนุภาคในตัวกลางเคลื่อนที่ตามแนวขนานกับ ทิศการเคลื่อนที่ของคลื่น เช่น คลื่นเสียง คลื่นสปริง